Britta Agergaard og Rikke Nielsen Støvring er udtaget til VM i Paris for frisører og er i fuld gang med at træne i disciplinen brudehår.
Foto: Rikke Nielsen Støvring (t.v) og Britta Agergaard træner intensivt for at blive klar til VM for frisører i Paris.
”Kreativitet og perfektionisme. Det er mine styrker, som jeg håber kan være med til at afgøre forskellen, når vi på søndag står i Paris og skal dyste mod nogle af verdens bedste frisører”, fortæller Britta Agergaard, der er er i gang med sin uddannelse hos Tradium og Harmonii Hair i Stoholm.
Jeg har altid drømt om at blive frisør og nyder at kunne udfolde min kreativitet og være i et fag, hvor man altid kan lære nyt og aldrig bliver færdigudviklet, siger Britta Agergaard, der er udlært til april 2018.
Begge frisørelever træner intensivt for at blive klar, for alle detaljer skal være på plads. Selvom de er konkurrenter, træner de sammen. I Paris skal de dyste mod 25 andre frisører fra hele verden og lande som Italien og Kina er der stort respekt for.
Både Britta og Rikke stiller op i disciplinen brudehår. De skal sætte et langt hår op i en renfriseret frisure på kun 25 minutter. Derfor træner de i døgndrift, dels på skolen og dels hjemme foran spejlet, hvor de har en dukkehoved at øve på. De har selv udviklet frisurerne og også lavet et kostume, dukken skal klædes i.
”Vi er meget meget glade for at vi har så talentfulde og engagerede elever som Britta og Rikke, der både kan håndværket og samtidigt udfolde sig selvstændigt og med sans for alle detaljer. Derudover har de en helt særlig vilje og vedholdenhed, og det skal der til, for at nå så langt og holde motivationen. De er samtidig nogle gode rollemodeller for vores fag og det synlige bevis på, at man kan nå langt med en erhvervsuddannelse, siger Mads Almdal, der er uddannelsesleder på Tradiums frisøruddannelse.
Velkommen til Randersmester-skabet
Kom og hep og bliv inspireret med de nyeste trends inden for frisørfa...
Tilmeldingsdage på Tradium
Fristen for at tilmelde sig en ungdomsuddannelse nærmer sig. Få hjælp...